ไทยติด “โควิด” เพิ่ม 3 ราย มาจากญี่ปุ่น 2-ฝรั่งเศส 1 ติดเชื้อสะสม 3,514 คน
"ศบค." เผยไทยติด “โควิด” เพิ่ม 3 ราย มาจากญี่ปุ่น 2-ฝรั่งเศส 1 ติดเชื้อสะสม 3,514 คน 
"ศบค." เผยไทยติด “โควิด” เพิ่ม 3 ราย มาจากญี่ปุ่น 2-ฝรั่งเศส 1 ติดเชื้อสะสม 3,514 คน
23 ก.ย. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 23 ก.ย.63 เมื่อเวลา 11.00 น. ระบุ พบผู้ป่วยรายใหม่เพิ่ม 3 ราย เป็นผู้ที่เดินทางมาจากญี่ปุ่น 2 ราย และอินเดีย 1 ราย และเข้าพักยังสถานที่เฝ้าระวังที่รัฐจัดให้ (State Quarantine)
โดยผู้ที่เดินทางมาจากญี่ปุ่น ทั้ง 2 ราย เป็นหญิงไทย อายุ 39 ปี อาชีพพนักงานบริษัท และอายุ 53 ปี อาชีพแม่บ้าน ถึงไทยวันที่ 21 ก.ย. และเข้าพัก State Quarantine ใน จ.ชลบุรี ตรวจหาเชื้อ ครั้งที่ 1 วันที่ 21 ก.ย. ผลตรวจพบเชื้อ โดยทั้ง 2 ราย ไม่มีอาการ
และผู้ที่เดินทางมาจากฝรั่งเศส 1 ราย เป็นนักศึกษาชายไทย อายุ 22 ปี ถึงไทยวันที่ 18 ก.ย. เที่ยวบินเดียวกับผู้ป่วยยืนยันก่อนหน้า 3 ราย และเข้าพัก State Quarantine ใน จ.ชลบุรี ตรวจหาเชื้อ ครั้งที่ 1 ในวันที่ 21 ก.ย. ผลตรวจพบเชื้อ ไม่มีอาการ
ทั้งนี้ ทำให้จำนวนผู้ป่วยยืนยันสะสมล่าสุดเพิ่มขึ้นเป็น 3,514 ราย เป็นผู้ป่วยที่ติดเชื้อภายในประเทศ 2,445 คน และผู้ป่วยที่ตรวจพบในสถานที่กักกันที่รัฐจัดให้ 576 ราย มีผู้ป่วยที่รักษาหายเพิ่ม 2 ราย รักษาหายแล้วอยู่ที่ 3,345 ราย ยังรักษาตัวอยู่ในโรงพยาบาล 110 ราย ไม่มีผู้เสียชีวิตเพิ่มเติม ยอดผู้เสียชีวิตสะสมยังคงอยู่ที่ 59 ราย